Sem Jana Muha, dijakinja 3. b razreda in sem bila predlagana za mesto podpredsednice Dijaške skupnosti Škofijske gimnazije Vipava. Prihajam iz Črnega Kala in stanujem v Dijaškem domu ŠGV.

Nekatere svoje prednosti, ki bi jih rada izpostavila, so odgovornost, organiziranost in zanesljivost. Vse to od mene pričakujete tako dijaki kot predsednik/ca Dijaške skupnosti, saj pripomore k složnejšemu delovanju. Zavzemala se bom za enakopravnost in pravičnost ter poskušala popestriti dijaško življenje z raznimi projekti in uresničitvijo vaših želja.

Dijaki imamo tako dolžnosti kot tudi pravice. Za slednje se bom zavzemala po najboljših močeh in poskušala najti čim boljše rešitve, saj naloga podpredsednice vključuje tudi varovanje dijakovih pravic.

Zahvaljujem se vsakemu, ki mi bo namenil svoj glas.

Črni Kal, 5. 4. 2023

Jana Muha,

kandidatka za podpredsednico DS ŠGV